*Par papildus informācijas sniegšanu atklātā konkursā “Kravas automašīnas,*

*kas aprīkota ar hidraulisko celtni un tramvaja riteņiem, piegāde un apkope”*

*(ID Nr. RS 2024/15)*

` Rīgas pašvaldības sabiedrības ar ierobežotu atbildību „Rīgas satiksme” (turpmāk – Pasūtītājs) Iepirkumu komisija no potenciālā pretendenta ir saņēmusi lūgumu sniegt atbildes uz šādiem jautājumiem (turpmāk – Jautājumi) atklātā konkursā “Kravas automašīnas, kas aprīkota ar hidraulisko celtni un tramvaja riteņiem, piegāde un apkope Nr. RS 2024/15 (turpmāk – Iepirkuma procedūra):

1. **jautājums** par punktu 1.2. Motora nominālā jauda nav mazāka par 360 kW.

Rūpnīcas ieteikums ir tāds, ka plānotajai iekārtai pārāk liela jauda nav nepieciešama. Ir pieredze un tehniskie aprēķini, ka optimālā jauda ir aptuveni 300KW. Arī ekonomiskajā ziņā tērēt lieku naudu pārlieku spēcīgai šasijai nav lietderīgi. Gan iegādes ziņā , gan ekspluatācijas ziņā.

**Atbilde:** Pasūtītājs nepiekrīt labot Tehniskās specifikācijas prasības.

1. **jautājums** par punktu 2.9. Transportlīdzekļa uzbūve un mezgli paredzēti GCW 70 tonnām.

Līdzīgi kā par iepriekšējo. Pārlieku spēcīga šasija nav nepieciešama, pilnīgi pietiek ar GCW 44 tonnām. Iespēja montēt uz GCW 70 pastāv, bet tad ir nepieciešams visas iekārtas konstrukcijas pārrēķins, kas atkal nevajadzīgi sadārdzina.

**Atbilde:**

Pasūtītājs nepiekrīt labot Tehniskās specifikācijas prasības, jo tramvaja (Skoda 15T) pašmasa ir 44,66 tonnas.

1. **jautājums** par punktu 17.2. Komplektā cietā sakabe vismaz (42 000 kg) un drošības trose.

Vai iespējams saņemt Jums nepieciešamās sakabes (42 000 kg ) rasējumu?

**Atbilde:** Nē, šādu rasējumu nevaram nosūtīt.

1. **jautājums** par punktu 19.6. Jānodrošina (šasijas un aprīkojuma) remonts un apkope garantijas periodā (plānotais nobraukums gadā 10 000 km).

Vai tas jāsaprot, ka apkopes un remonti garantijas laikā ir jāiekļauj iekārtas piedāvājuma cenā?

**Atbilde:** Jā, apkopēm un garantijas remontu izmaksām jābūt iekļautām cenu piedāvājumā.

Iepirkumu komisijas priekšsēdētāja Karīna Meiberga